《示儿》
宋代·蒲寿宬

种谷一岁事，读书一生期。
方春不下种，竟岁常馁饥。
少年不向学，终身成愚痴。
饥犹一家愁，愚被众人欺。
彼苍念吾父，尔辈得令师。
欲速成揠苗，计日如耘耔。
程文国有武，体制须及时。
弱冠无所闻，出语人见嗤。
尔劳我则恤，我忧尔奚知。
中夜不遑寐，作此劝学诗。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。